JAG (TV serija)
JAG (neslužbena skraćenica za Zbor glavnog sudije advokata, pravnu službu u rodovima američkih oružanih snaga, odnosno njene članove) je američka kriminalistička TV serija koja se originalno emitovala na od 23. septembra 1995. do 29. aprila 2005. godine. Sastoji se od 10 sezona, od kojih je prva bila emitovana od 23. septembra 1995. do 22. maja 1996. godine na kanalu NBC; serija je iste godine otkazana, ali ju je pokupio kanal CBS gde se dalje prikazivala prikazivanje od 3. januara 1997. do 29. aprila 2005. godine.

Opis 

Protagonisti serije su kapetan bojnog broda Harmon Rab (David James Elliott) koji zajedno sa svojom partnerima iz kancelarije Vrhovnog advokata Ratne mornarice pri Ministarstvu mornarice u Vašingtonu vodi istrage, pruža pravne savete te zastupa kako optužbu tako i odbranu na suđenjima koji se vode po Jedinstvenom kodeksu vojne pravde, odnosno tiču američke mornarice i marinaca. Rabu su partnerice bile marinska potpukovnica Ketlin Pajk (Andrea Parker) u 1. i 2. epizodi 1. sezone, Meg Ostin (Tracey Needham) od 3. do 22. epizode 1. sezona i Sara MekKenzi (Catherine Bell) od 2. do 10. sezone. Njima su pomagali kapetan korvete Bad Roberts (Patrick Labyorteaux) od 2. do 10. sezone, kapetan fregate Ulisis Tarner (Scott Lawrence) u 10. sezoni i narednik Dženifer Kouts (Zoe McLellan) u 10. sezoni. Nadređeni im je bio kontraadmiral Albert Džetro Čedžvigen (John M. Jackson) od 2. do 9. sezone. Serija je nominalno po žanru bila sudska drama, ali su  protagonisti tokom svog posla putovali na razne lokacije širom sveta, često i opasne, te se sukobljavali sa stranim špijunima i teroristima, tako da je serija žanrovski bila bliža akciji. 2003. se kao lik u dve epizode pojavio agent MZIS-a Leroj Džetro Gibs, koji će kasnije postati protagonistom još popularnije serije NCIS koja se i danas emituje.

Likovi

Epizode

Ogranci 
Iz epizoda Ledena kraljica (1. deo) i Otapanje (2. deo) je nastala serija "NCIS".

Ukrštanje 
 Bad Roberts se pojavio u seriji NCIS, u epizodama "Nešto je u vazduhu" (sezona 1 epizoda 2), "Bitanga" (sezona 14 epizoda 1) i "Mračne tajne" (sezona 15 epizoda 12).
 Albert Džetro Čegviden se pojavio u seriji NCIS, u epizodi "Proklet da si" (sezona 10 epizoda 24) i u seriji "NCIS: Los Angeles", u epizodama "Naplata" (sezona 8 epizoda 15), "Ratni ožiljci" (sezona 8 epizoda 21), "Zlatni dani" (sezona 8 epizoda 22) i "Ovo mi radimo" (sezona 9 epizoda 8).

Spoljašnje veze

 
 

Kriminalističke TV-serije
Akcijske TV-serije
Pravosudne TV-serije
Authority control 2